Maroela Media Top 20: 28 September 2015Andriëtte Norman. Foto: Musicians.co.za Daar is vandeesweek tien snitte wat styg, agt wat daal en twee nuwelinge. Andriëtte neem die eerste plek oor met “Pêrel vir ‘n kroon” terwyl Cordelia na die tweede plek terugsak. Die titelsnit van Cordelia se album, “Breek die stilte”, is egter een van vandeesweek se nuwelinge; sy tree in die 19de plek toe. Die ander nuweling is Ray Dylan se jongste treffer, “Ek sal jou moet laat gaan”. Die twee kunstenaars wat uitval om plek vir hulle te maak, is Adam Tas en Karlien van Jaarsveld. Ampie styg vyf plekke met “Jou mond” terwyl Jannie du Toit en Juanita du Plessis elk vier plekke daal. Leah is steeds die kunstenaar wat die langste op die Top 20 is; “Met jou klere aan” is vandeesweek in die 18de plek.